stanford-oval/wikipedia huggingface dataset:
האוניברסיטה הפתוחה אל-קודס
הערות שוליים

↑  יולי חרומצ'נקו, גם הגדר לא עוצרת ההשכלה בקלקיליה, באתר הארץ, 30 ביולי 2004
↑  ברוך קרא, לפעמים יורים גם בעיתונאים, באתר הארץ, 1 באוגוסט 2001
| --- | --- |
בקרת זהויות :  NLI: 987007263332405171  GND: 16022583-8  ISNI: 0000 0001 2293 7687  LCCN: n88242251  VIAF: 145322923   WorldCat (עם VIAF): 145322923
הבחירות הכלליות בגרינלנד 1979

בחירות כלליות נערכו בגרינלנד ב-4 באפריל 1979, הן היו הבחירות הראשונות לפרלמנט החדש לאחר שגרינלנד קיבלה אוטונומיה. התוצאה הייתה ניצחון של מפלגת סיומוט הבדלנית והשמאלנית, שזכתה ב-13 מתוך 21 המושבים בפרלמנט, על סולידריות היוניוניסטית והמתונה. ההבדל במושבים שזכו הפך גדול יחסית בגלל השימוש בבחירות בשיטה הרובנית בחמישה מחוזות בצפון ומזרח גרינלנד, שבכולם זכתה סיומוט, בעוד ששתי המפלגות חלקו שווה בשווה את 16 המושבים במחוזות מרובי הנציגים במערב גרינלנד. כתוצאה מהבחירות היה יונתן מוצפלדט מסיומוט לראש הממשלה הראשון של גרינלנד.
תוצאות

| מפלגה | קולות | אחוזים | מושבים |
| --- | --- | --- | --- |
| סיומוט | 8,505 | 46.12% | 13 |
| סולידריות | 7,688 | 41.69% | 8 |
| מפלגת העבודה | 1,041 | 5.64% | 0 |
| אינואיט אטקטיגיט | 813 | 4.41% | 0 |
| עצמאיים (שאינם חברי מפלגה) | 396 | 2.15% | 0 |
| הצבעות פסולות | 1,508 | - | - |
| סך הכול | 19,951 | 100.00% | 21 |
| בעלי זכות בחירה/ אחוז המצביעים | 28,672 | 69.58% | - |
הערות שוליים

↑  Tom Lansford (2014) Political Handbook of the World 2014, CQ Press, p393
ה'תר"ג

ה'תר"ג (5,603) ובקיצור תר"ג – היא שנה עברית  אשר החלה ביום א' בתשרי, אור ל-5 בספטמבר 1842, והסתיימה ביום כ"ט באלול, 24 בספטמבר 1843.
המולד של תשרי חל ביום שני, 11 שעות ו-875 חלקים. לפיכך זו שנה מסוג בשז. היא מעוברת, ואורכה 385 ימים.
זו שנה שלישית לשמיטה, ושנת 17 במחזור העיבור ה-295. תקופת ניסן שבשנה זו היא תחילת שנת 3 (סימנה גיוא) במחזור השמש ה-201.
שנה זו היא שנת 1,774 לחורבן הבית, ושנת 2,154 לשטרות.
נפטרו

ל' בכסלו – רבי פרץ זאבל איגר, רב פוסק ואב"ד בעיר בראונשווייג והמחוז בגרמניה. (נולד בה'תקכ"ח)
ל' בניסן – רבי משולם זלמן אשכנזי, מפוסקי יהדות פולין, ורבה של לובלין. (נולד בי"ז באייר ה'תקל"ב)
י"ח בסיוון – רבי ישכר דב בארון, אבי שושלת רדושיץ ורב ברדושיץ ובפשדבורז.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הילה (שביט)

מבנה שביט הולמס באינפרא אדום, כפי שנראה בצילום של טלסקופ החלל שפיצר.
ההילה (קומה) היא המעטפת הערפילית סביב גרעין השביט, שנוצרת כאשר השביט חולף ליד השמש במסלולו האליפטי. כאשר השביט מתחמם, חלקים ממנו עוברים תהליך המראה ההילה מקנה לשביט מראה מעורפל כאשר צופים בו בטלסקופ, להבדיל מכוכבים שנראים נקודתיים. מקור המילה קומה הוא במילה היוונית κόμη (kómē), שפירושו "שיער", והוא גם מקור המונח האנגלי לשביט (comet).
ההילה עשויה בדרך כלל מקרח ואבק. מים מרכיבים עד 90% מהחומרים הנדיפים, שמתאדים מהגרעין כאשר השביט נמצא במרחד של כ-3–4 יחידות אסטרונומיות (280–370 מיליון מיל; 450–600 מיליון קילומטרים) מהשמש. מולקולת המים מתפרקת בעיקר באמצעות פוטודיסוציאציה ובמידה קטנה בהרבה דרך תהליך פוטויוניזציה. רוח השמש ממלאת תפקיד קטן בפירוק המים בהשוואה לפוטוכימיה. חלקיקי אבק גדולים יותר נותרים לאורך מסלול השביט בעוד שחלקיקים קטנים יותר נדחפים על ידי לחץ הקרינה הרחק מהשמש אל זנבו של השביט.
ב-11 באוגוסט 2014, אסטרונומים פרסמו לראשונה מחקרים, שנעזרו באינטרפרומטרית רדיו לגילוי שכיחויות HCN, HNC H2CO, ואבק בהילות השביטים C/2012 F6 (Lemmon) ו-C/2012 S1 (ISON). ב-2 ביוני 2015, דיווחה נאס"א כי הספקטרוגרף של ALICE על גשושית החלל רוזטה שחקרה את השביט צ'וריומוב-גרסימנקו מצא כי אלקטרונים (בטווח של 1 קילומטר (0.62 מיל) מעל גרעין השביט) הנוצרים מפוטו-יוניזציה של מולקולות מים על ידי קרינת שמש, ולא פוטונים מהשמש, אחראים לפירוק של מולקולות מים ופחמן דו-חמצני בהילת השביט.
גודל

ההילה גדלה בדרך כלל כאשר השביט מתקרב לשמש. ההילה עשויה להיות גדולה כמו קוטרו של צדק, למרות שצפיפותה נמוכה מאוד. כחודש לאחר התפרצות באוקטובר 2007, לשביט 17P/Holmes הייתה, לפרק זמן קצר, אטמוספירת אבק קלושה גדולה יותר מהשמש. גם לשביט הגדול של 1811 הייתה הילה בקוטר השמש בערך. באופן מפתיע, גודלה של ההילה עלול להצטמצם כשהשביט חוצה את מסלול מאדים, כ-1.5 יחידות אסטרונומיות מהשמש. במרחק זה רוח השמש הופכת חזקה מספיק כדי להרחיק את הגז והאבק מההילה, ולהגדיל את הזנב.
קרינת X

בסוף מרץ 1996 התגלה כי שביטים פולטים קרני X. התגלית הייתה מפתיעה כיוון שפליטה של קרינת X קשורה בדרך כלל לגופים בטמפרטורה גבוהה מאוד. סבורים שבשביטים נוצרת קרינה זו על ידי האינטראקציה בין השביטים לרוח השמש: כאשר יונים טעונים עוברים בהילת השביט, הם מתנגשים באטומים ובמולקולות, ו"קורעים" מהם אלקטרון אחד או יותר. קריעה זו גורמת לפליטת קרינת X ופוטונים אנרגטיים בתחום האולטרה סגול רחוק.
תצפית

ניתן לאמוד את גודל ההילה בעזרת טלסקופ על פני כדור הארץ. בשיטת הסחף (drift method), נועלים את הטלסקופ במקומו ומודדים את זמן המעבר של הדיסק הנראה של ההילה בשדה הראייה. הזמן, כפול קוסינוס זווית נטיית השביט, כפול 0.25, נותן את קוטר ההילה בדקות קשת. אם המרחק לשביט ידוע, ניתן לקבוע את הגודל הנראה של ההילה.
בשנת 2015 צוין כי ALICE, הספקטרוגרף המתוקן על גשושית רוזטה, גילה בהילת השביט צ'וריומוב-גרסימנקו מימן, חמצן, פחמן וחנקן. ALICE מצא שאלקטרונים שנוצרו על ידי אור אולטרא-סגול מתנגשים ומפרקים מולקולות של מים ופחמן חד-חמצני.
הילת גז מימן

טלסקופ החלל הוותיק OAO-2 (אנ') זיהה הילות גדולות של גז מימן סביב שביטים.. ב-1986, גשושית החלל ג'וטו זיהתה יוני מימן במרחק של 7.8 מיליון ק"מ הרחק מהשביט האלי כאשר חלפה בסמוך לשביט. הילת גז מימן זוהתה בקוטר פי 15 מקוטר השמש (12.5 מיליון מיל). תכלית זו גרמה לנאס"א לכוון את משימת פיוניר ונוס לעבר השביט, ונקבע שהשביט פולט 12 טון מים בשנייה. פליטת גז המימן לא זוהתה מפני השטח של כדור הארץ, מכיוון שאורכי גל האופיינים למים נחסמים על ידי האטמוספירה. התהליך שבו מים מתפרקים למימן וחמצן נחקר על ידי מכשיר ALICE על סיפון הגשושית רוזטה. אחת הבעיות היא מאיפה מגיע המימן וכיצד:
First, an ultraviolet photon from the Sun hits a water molecule in the comet's coma and ionises it, knocking out an energetic electron. This electron then hits another water molecule in the coma, breaking it apart into two hydrogen atoms and one oxygen, and energising them in the process. These atoms then emit ultraviolet light that is detected at characteristic wavelengths by Alice.
הילת גז מימן בגודל פי שלושה מהשמש זוהתה על ידי סקיילאב סביב קוהוטק בשנות ה-70. SOHO זיהה הילה של גז מימן ברדיוס של יותר מיחידה אסטרונומית אחת סביב השביט הייל-בופ. מים הנפלטים על ידי השביט מתפרקים על ידי אור השמש, והמימן בתורו פולט אור אולטרה סגול. נמדדו הילות בגודל של כעשרה מיליארד מטרים.
הרכב

משימת רוזטה מצאה בהילת השביט צ'וריומוב-גרסימנקו פחמן חד-חמצני, פחמן דו-חמצני, אמוניה, מתאן ומתנול, כמו גם כמויות קטנות של פורמלדהיד, מימן גופרתי, מימן ציאניד, גופרית דו-חמצנית ופחמן דו גופרתי. ארבע הגזים השכיחים ביותר בהילת השביט היו מים, פחמן דו-חמצני, פחמן חד-חמצני וחמצן. היחס בין כמות החמצן לכמות המים שנפלטו מהשביט נשאר קבוע לאורך חודשים אחדים.
ראו גם

גרעין השביט
הערות שוליים

1 2 3 4 5  Combi, Michael R.; Harris, W. M.; Smyth, W. H. (2004). "Gas Dynamics and Kinetics in the Cometary Coma: Theory and Observations" (PDF). Comets II. Lunar and Planetary Institute. 745: 523–552. Bibcode:2004come.book..523C.
1 2  "Chapter 14, Section 2 | Comet appearance and structure". lifeng.lamost.org. נבדק ב-2017-01-08.
↑  Zubritsky, Elizabeth; Neal-Jones, Nancy (11 באוגוסט 2014). "RELEASE 14-038 - NASA's 3-D Study of Comets Reveals Chemical Factory at Work". NASA. נבדק ב-2014-08-12. {{cite web}}:  (עזרה)
↑  Cordiner, M.A.;  et al. (11 באוגוסט 2014). "Mapping the Release of Volatiles in the Inner Comae of Comets C/2012 F6 (Lemmon) and C/2012 S1 (ISON) Using the Atacama Large Millimeter/Submillimeter Array". The Astrophysical Journal. 792: L2. arXiv:1408.2458. Bibcode:2014ApJ...792L...2C. doi:10.1088/2041-8205/792/1/L2. {{cite journal}}:  (עזרה)
↑  Agle, DC; Brown, Dwayne; Fohn, Joe; Bauer, Markus (2 ביוני 2015). "NASA Instrument on Rosetta Makes Comet Atmosphere Discovery". NASA. נבדק ב-2015-06-02. {{cite web}}:  (עזרה)
↑  Feldman, Paul D.; A'Hearn, Michael F.; Bertaux, Jean-Loup; Feaga, Lori M.; Parker, Joel Wm.;  et al. (2 ביוני 2015). "Measurements of the near-nucleus coma of comet 67P/Churyumov-Gerasimenko with the Alice far-ultraviolet spectrograph on Rosetta" (PDF). Astronomy and Astrophysics. 583: A8. Bibcode:2015A&A...583A...8F. doi:10.1051/0004-6361/201525925. {{cite journal}}:  (עזרה)
↑  Jewitt, David (2007-11-09). "Comet Holmes Bigger Than The Sun". Institute for Astronomy at the University of Hawaii. נבדק ב-2007-11-17.
1 2 3  Gary W. Kronk. "The Comet Primer". Cometography.com. נבדק ב-2011-04-05.
↑  
"First X-Rays from a Comet Discovered". Goddard Spaceflight Center. נבדק ב-2006-03-05.
↑  
"Interaction model – Probing space weather with comets". KVI atomics physics. אורכב מ-המקור ב-2006-02-13. נבדק ב-2009-04-26.
1 2 3 4  Levy, D.H. (2003). David Levy's Guide to Observing and Discovering Comets. Cambridge University Press. p. 127. ISBN 9780521520515. נבדק ב-2017-01-08.
1 2  "Ultraviolet study reveals surprises in comet coma / Rosetta / Space Science / Our Activities / ESA". esa.int. נבדק ב-2017-01-08.
↑  "Orbiting Astronomical Observatory OAO-2". sal.wisc.edu. נבדק ב-2017-01-08.
↑  "Giotto overview / Space Science / Our Activities / ESA". esa.int. נבדק ב-2017-01-08.
↑  "About Comets". lpi.usra.edu. נבדק ב-2017-01-08.
1 2  Ultraviolet study reveals surprises in comet coma – Rosetta – ESA's comet chaser (באנגלית אמריקאית)
↑  "SP-404 Skylab's Astronomy and Space Sciences Chapter 4 Observations of Comet Kohoutek". history.nasa.gov. נבדק ב-2017-01-08.
↑  Burnham, R. (2000). Great Comets. Cambridge University Press. p. 127. ISBN 9780521646000. נבדק ב-2017-01-08.
1 2  "NASA's Cosmos". ase.tufts.edu. נבדק ב-2017-01-08.
↑  "The scent of a comet: Rotten eggs and pee – CNET". cnet.com. נבדק ב-2017-01-08.
↑  Rosetta finds molecular oxygen on comet 67P (Update), phys.org (באנגלית)
Comet 17P/Holmes, 2007/11/02
טמפל 1 בקרינת X - טלסקופ החלל צ'נדרה
תמונה באולטרה סגול בצבע מלאכותי של השביט קוהוטק (Skylab, 1973)
C/2006 W3 (Christensen) - פולט גז פחמן (תמונה אינפרא אדום)
הבחירות לרשויות המקומיות ברשות הפלסטינית (2021–2022)

בחירות לרשויות המקומיות ברשות הפלסטינית נערכו בשני סבבים ב־11 בדצמבר 2022 וב־26 במרץ 2022.
בסבב הראשון בדצמבר 2021 נערכו בחירות ב־154 כפרים. בסבב השני במרץ 2022 נערכו בחירות ב־50 רשויות נוספות.
רקע

ביולי 2021 הודיעה הרשות הפלסטינית על פיזור המועצות ברשיות המקומיות, עקב תום כהונתן כתום ארבע שנים מהבחירות הקודמות במאי 2017.
ב־6 בספטמבר 2021 החליטה הממשלה הפלסטינית על קיום בחירות בכלל הרשויות הפלסטיניות. על פי ההודעה, בחירות יערכו בדצמבר 2021 ב־387 רשויות ביהודה ושומרון ורצועת עזה, וב־90 רשויות נוספות יערכו בחירות במועד מאוחר יותר. עם זאת, על פי הוועדה הודיעה כי הבחירות ברצועה יערכו רק אם יאושרו בידי חמאס. החלוקה למועמדים נקבעה על פי סיווג הרשויות ברשות הפלסטינית: במועד הראשון נערכו בחירות למועצות C ומועצות כפרים, בעוד שלמועצות A ו־B, בעלות אוכלוסייה מעל 15,000 איש, נערכו במועד השני. המועד לבחירות ברשויות אלו נקבע בהחלטה ב־27 בספטמבר.
חמאס החרימה את הבחירות, בדרישה לקיום בחירות גם למועצה המחוקקת ולראשות הרשות הפלסטינית, שבוטלו על ידי אבו מאזן מוקדם יותר באותה שנה. גם החזית העממית לשחרור פלסטין החרימה את הבחירות. עם זאת, התמודדו בבחירות נציגים המזוהים עם תנועות אלו ברשימות עצמאיות. מטעם הפת"ח הוגשו בבחירות לעיתים יותר מרשימה רשמית אחת במועצה.
הבחירות

הבחירות בסבב הראשון התקיימו בפועל ב־154 רשויות בלבד בהן הוגשה יותר מרשימה אחת. ב־162 רשויות הוגשה רשימה אחת בלבד, ב־50 לא הוגשו רשימות בכלל, וב־10 התמודדו פחות מועמדים ממספר המושבים. ועדת הבחירות הפלסטינית קיבלה בסבב זה 774 רשימות מהן אישרה 765, בהם 6,299 מתמודדים שכרבע מהן נשים. שתי רשימות נוספות נפסלו מאוחר יותר בעקבות עררים שהוגשו נגדן. אחוז הצבעה עמד על כ־66%.
ועדת הבחירות החליטה לכלול בסבב השני 61 רשויות נוספות בהן נמנע קיום בחירות בסבב הראשון, כך שמספר הרשויות בהן נועדו להתקיים בחירות בסבב השני עמד על 127. בפועל התקיימו בחירות ב־50 רשויות בלבד, כאשר ב־23 רשויות הוגשה רשימה אחת בלבד וב־28 לא הוגשו רשימות כלל. ברשות אחת היו מספר המועמדים נמוך ממספר המושבים. בסבב השני הוגשו 267 רשימות ו־259 אושרו, בהן התמודדו 2,539 מועמדים. אחוז ההצבעה עמד על 53%.
הערות שוליים

↑  הבחירות המקומיות ברשות הפלסטינית נפתחו ב-154 כפרים ברחבי הגדה, באתר מעריב אונליין, 11 בדצמבר 2021
1 2 3  Local Elections (2021-2022), Mapping Palestinian Politics
↑  Palestinian municipal elections in West Bank, Gaza scheduled for December, The Times of Israel, ‏17 בספטמבר 2021
↑  2022 Municipal Election in West Bank/Gaza (עמ' 9), The Carter Center
↑  גל ברגר, הבחירות לעיריות הגדולות בגדה: מלחמת צללים בין פת"ח לחמאס, באתר קסבה 67, ‏26 במרץ 2022
1 2  Report on 2021 Local Elections, Central Election Commission - Palestine, עמ' 19
↑  127 هيئة محلية مشمولة بالمرحلة الثانية من الانتخابات المحلية, ‏23 בדצמבר 2021
| בחירות ברשות הפלסטינית |
| --- | --- | --- |
| בחירות לנשיאות | 1996 • 2005 • 2021 (לא התקיימו) |  |
| בחירות למועצה המחוקקת | 1996 • 2006 • 2021 (לא התקיימו) |  |
| בחירות לרשויות מקומיות | 2004–05 • 2012 • 2017 • 2021–22 |  |
הבחירות הכלליות בבריטניה 2001

הבחירות הכלליות בבריטניה (הממלכה המאוחדת) התקיימו ב-7 ביוני 2001, לאחר שנדחו בחודש עקב פריצת מגפת מחלת הפה והטלפיים במדינה.
ראש הממשלה המכהן, טוני בלייר, התמודד על כהונה שנייה בתפקיד מול מנהיג השמרנים, ויליאם הייג.
תוצאות הבחירות חזרו בבסיסן על תוצאות מערכת הבחירות הקודמת: מפלגת הלייבור זכתה לניצחון סוחף שני ברציפות, כשהפסידה 5 מושבים בלבד וכמעט שמרה על כוחה. לכן, כינתה התקשורת את תוצאות הבחירות "הניצחון הסוחף השקט". הפילוג בתוך המפלגה השמרנית, כמו גם מעמדו הציבורי הרעוע של הייג, הכשילו את ניסיון המפלגה להחליף את הממשל, וכוחה עלה במושב אחד בלבד.
הניצחון הסוחף של מפלגתו בבחירות העניק מנדט לבלייר, שהמשיך לכהונה שנייה כראש הממשלה. הבחירות בלטו בשיעור ההצבעה הנמוך במיוחד, שלראשונה מאז 1918 עמד על פחות מ-60%.
ראו גם

הבחירות הכלליות בבריטניה (2005)
הערות שוליים

↑  בלייר הודיע היום רשמית על דחיית מועד הבחירות, באתר הארץ, 31 במרץ 2001
↑  בראש מצע הבחירות של בלייר: שיפור השירותים הציבוריים, באתר הארץ, 16 במאי 2001
↑  שרון שדה, מדגמים בבריטניה: ניצחון מוחץ למפלגת הלייבור, באתר הארץ, 8 ביוני 2001
↑  שירות גלובס, ‏ניצחון סוחף לטוני בלייר בבחירות בבריטניה, באתר גלובס, 8 ביוני 2001
הבחירות הכלליות בגרינלנד 1983

הבחירות הכלליות נערכו בגרינלנד באפריל 1983. סיומוט וסולידריות נותרו המפלגות הגדולות ביותר וזכו ב-12 מושבים כל אחת.
שיטת הבחירות

26 חברי הפרלמנט נבחרו בשיטה היחסית על פי מחוזות בחירה.
תוצאות

| מפלגה | קולות | אחוזים | מושבים | +/– |
| --- | --- | --- | --- | --- |
| סולידריות | 11,443 | 46.64% | 12 | 4 |
| סיומוט | 10,371 | 42.27% | 12 | 1 |
| אינואיט אטקטיגיט | 2,612 | 10.65% | 2 | 2 |
| עצמאיים (שאינם חברי מפלגה) | 111 | 0.45% | 0 | 0 |
| הצבעות פסולות | 667 | - | - | - |
| סך הכול | 25,204 | 100,00% | 26 | 5+ |
| בעלי זכות בחירה/ אחוז המצביעים | 33,953 | 74.23% | - | - |
ערך זה הוא קצרמרבנושא בחירות ובנושא גרינלנד. אתם מוזמנים לתרום לוויקיפדיה ו.
הלגיון השלישי יוליה אלפינה

| --- | --- |
חותמת הלגיון על פי נוטיטיה דיגניטטום
חותמת הלגיון על פי נוטיטיה דיגניטטום
 פרטים
 מדינה:  האימפריה הרומית
 שיוך:  הצבא הרומי
 סוג:  לגיון
 בסיס האם:  אלפס קוטייה
 אירועים ותאריכים
 תקופת הפעילות:  לא ידוע
 מקים היחידה:  קונסטנס
 נתוני היחידה
 ציוד עיקרי:  נשק קר, בעיקר פילום, גלדיוס, סקוטום, לוריקה לוריקה סקוומטה (שריון שרשראות)
הלגיון השלישי יוליה אלפינה (בלטינית: Legio III Iulia Alpina) היה לגיון רומאי, אשר פעל במהלך המאה החמישית.
היסטוריה

המידע על הלגיון מועט. ידוע שהוא היה לגיון עצמאי שהוצב במחוז אלפס קוטייה לצד הלגיון הראשון יוליה אלפינה והלגיון השני יוליה אלפינה. השם "אלפינה" עשוי להעיד על כך שחייליו גויסו מאזור הרי האלפים או הוצבו שם לראשונה. השם "יוליה" מתייחס כנראה לשמו של הקיסר שהקים אותו. שניים מבניו של הקיסר קונסטנטינוס הגדול נשאו את השם "יוליוס" - קונסטנס וקריספוס, אולם לא ידוע על לגיונות שהוקמו בידי קריספוס כך שסביר להניח שמקים הלגיון היה קונסטנס. הלגיון עדיין היה קיים במאה החמישית והוא נזכר בנוטיטיה דיגניטטום.
הערות שוליים

↑  בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
↑  הלגיון השלישי יוליה אלפינה, באתר livius.org (באנגלית)
ה'תר"א

ה'תר"א (5,601) ובקיצור תר"א – היא שנה עברית  אשר החלה ביום א' בתשרי, אור ל-28 בספטמבר 1840, והסתיימה ביום כ"ט באלול, 15 בספטמבר 1841.
המולד של תשרי חל ביום השבת, 18 שעות ו-203 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה ראשונה לשמיטה, ושנת 15 במחזור העיבור ה-295. תקופת ניסן שבשנה זו היא תחילת שנת 1 (סימנה אלדא) במחזור השמש ה-201, ולכן מברכים בה את ברכת החמה.
שנה זו היא שנת 1,772 לחורבן הבית, ושנת 2,152 לשטרות.
אירועים

ישראל ב"ק מקים בית דפוס עברי ראשון בירושלים ומדפיס את הספר 'עבודת הקודש' לחיד"א
נפטרו

כ"ט בתשרי – רבי אברהם דוד מבוטשאטש, רב חסידי בבוצ'אץ', פוסק ומחבר "אשל אברהם". (נולד בו' באדר ה'תקל"א)
י"ב בכסלו – רבי אברהם דב מאבריטש, רב חסידי בז'יטומיר ובאווריטש, ולאחר עלייתו לארץ ישראל רב לעדת החסידים בצפת.
י"ח בטבת – רבי צבי אלימלך שפירא מדינוב, האדמו"ר הראשון של חסידות דינוב, ומחבר "בני יששכר". (נולד בה'תקמ"ג)
ה' באדר – רבי אברהם בינג רבה של וירצבורג והמדינה בחבל פרנקוניה שבממלכת בוואריה, מגדולי רבני יהדות גרמניה. (נולד בה'תקי"ב)
כ"ח בתמוז – רבי משה טייטלבוים, רבה של הקהילה היהודית באוהעל, ממפיצי החסידות בהונגריה ואבי שולשת סיגט-סאטמר. (נולד בה'תקי"ט)
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ברכת החמה ביום רביעי ט"ז בניסן - 7 באפריל 1841.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הלגיון השלישי דיוקלטיאנה

| --- | --- |
חותמת הלגיון על פי נוטיטיה דיגניטטום
חותמת הלגיון על פי נוטיטיה דיגניטטום
 פרטים
 מדינה:  האימפריה הרומית
 שיוך:  הצבא הרומי
 סוג:  לגיון
 בסיס האם:  מצרים
 אירועים ותאריכים
 תקופת הפעילות:  298 – לא ידוע
 מקים היחידה:  דיוקלטיאנוס
 נתוני היחידה
 ציוד עיקרי:  נשק קר, בעיקר פילום, גלדיוס, סקוטום, לוריקה לוריקה סקוומטה (שריון שרשראות)
הלגיון השלישי דיוקלטיאנה (בלטינית: Legio III Diocletiana) היה לגיון רומאי, אשר הוקם בידי הקיסר דיוקלטיאנוס והוצב במצרים.
היסטוריה

המידע על הלגיון מועט. הוא הוקם בידי הקיסר דיוקלטיאנוס לאחר שזה האחרון ארגן מחדש את הפרובינקיה הרומית במצרים בשנת 298, ולפיכך הלגיון נקרא על שמו. הלגיון הוצב באלכסנדריה לצד הלגיון השני טראיאנה. במהלך המאה הרביעית הועברו יחידות שונות מהלגיון לדרום מצרים, והוצבו בתבאי וקום אומבו. בתקופת הקיסר תאודוסיוס הראשון הוקם לגיון נוסף אשר נקרא "הלגיון השלישי דיוקלטיאנה תבאיורום" (על שם העיר תבאי) ואשר נועד להוות "לגיון תאום" ללגיון השלישי דיוקלטיאנה. נראה כי בלגיון המקורי שולבו יחידות גרמאניות, בעוד בלגיון החדש שולבו יחידות מצריות. הלגיון החדש הועבר למוקדון בעוד הלגיון המקורי נותר במצרים. לפי נוטיטיה דיגניטטום בתחילת המאה החמישית הלגיון עדיין היה מוצב במצרים.
ישנם חוקרים המזהים את הלגיון הזה בתור "הלגיון התבאני" הנזכר באגדות נוצריות כמי שכל חייליו התנצרו. חוקרים אחרים דוחים את הסיפור מעיקרו.
ה'תקצ"ו

ה'תקצ"ו (5,596) ובקיצור תקצ"ו – היא שנה עברית  אשר החלה ביום א' בתשרי, אור ל-24 בספטמבר 1835, והסתיימה ביום כ"ט באלול, 11 בספטמבר 1836.
המולד של תשרי חל ביום שלישי, 20 שעות ו-717 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שלישית לשמיטה, ושנת 10 במחזור העיבור ה-295. תקופת ניסן שבשנה זו היא תחילת שנת 24 (סימנה כדידז) במחזור השמש ה-200.
שנה זו היא שנת 1,767 לחורבן הבית, ושנת 2,147 לשטרות.
נולדו

א' בסיוון - וילהלם שטייניץ, שחמטאי אוסטרי יהודי, ראשון אלופי העולם בשחמט (נפטר ב-ה'תר"ס)
נפטרו

כ"א בכסלו – רבי יעקב קופל אלטנקונשטט, מתלמידי רבי יחזקאל לנדא, רבה של ורבוי, וממנהיגי יהדות הונגריה. (נולד בב' באייר ה'תקכ"ו)
כ"ח בטבת – רבי חננאל ניפי, דיין ודרשן בפרארה ומרא דאתרא בצ'נטו, מגדולי הפוסקים ביהדות איטליה וחבר הסנהדרין של פריז. (נולד בה'תק"ך)
י"ד באב – נתן מאיר רוטשילד, בנקאי אנגלי ובן למשפחת רוטשילד (נולד ב-ה'תקל"ז)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיסקוגרפיה של ג'יי קול

| דיסקוגרפיה של ג'יי קול |
| --- | --- |
 אלבומי אולפן ↙:  5
 אלבומי הופעה ↙:  1
 אלבומי אוסף ↙:  3
 מיני-אלבומים ↙:  3
 סינגלים ↙:  50
 וידאו קליפים ↙:  20
 מיקסטייפים ↙:  4
 סינגלים שיווקיים ↙:  2
זוהי הדיסקוגרפיה של ג'יי קול, ראפר אמריקאי אשר הוציא 5 אלבומי אולפן, אלבום הופעה אחד, 3 אלבומי אוסף, 3 מיני-אלבומים, 50 סינגלים, 20 וידאו קליפים, 4 מיקסטייפים ושני סינגלים שיווקיים.
אלבומי אולפן

| שם האלבום | פרטי האלבום | מיקומי שיא> US  | מיקומי שיא> R&BHH  | מיקומי שיא> Rap  | מיקומי שיא> AUS  | מיקומי שיא> CAN  | מיקומי שיא> IRE  | מיקומי שיא> NZ  | מיקומי שיא> SWI  | מיקומי שיא> UK  | מכירות | הסמכות |
| --- | --- | --- | --- | --- | --- | --- | --- | --- | --- | --- | --- | --- |
| Cole World: The Sideline Story |  יצא לאור: 27 בספטמבר 2011  חברת תקליטים: Roc Nation, קולומביה  פורמטים:תקליטור, הורדה דיגיטלית | 1 | 1 | 1 | 52 | 4 | 64 | 36 | 62 | 25 |  ארצות הברית: 855,000 |  ארצות הברית: פלטינה  בריטניה: כסף |
| Born Sinner |  יצא לאור: 18 ביוני 2013  חברת תקליטים: דרימוויל, Roc Nation, קולומביה  פורמטים: תקליטור, אריך-נגן, הורדה דיגיטלית | 1 | 1 | 1 | 14 | 2 | 45 | 11 | 27 | ז |  ארצות הברית: 796,000 |  ארצות הברית: פלטינה  בריטניה: כסף  MC: זהב |
| 2014 Forest Hills Drive |  יצא לאור 9 בדצמבר 2014  חברת תקליטים: דרימוויל, Roc Nation, קולומביה  פורמטים: תקליטור, אריך-נגן, הורדה דיגיטלית | 1 | 1 | 1 | 40 | 3 | 31 | 25 | 49 | 27 |  ארצות הברית: 1,240,000 |  ארצות הברית: 3 × פלטינה  ARIA: זהב  בריטניה: כסף  דנמרק: זהב  MC: זהב |
| 4 Your Eyez Only |  יצא לאור: 9 בדצמבר 2016  חברת תקליטים: דרימוויל, Roc Nation, Interscope  פורמטים: תקליטור, אריך-נגן, קלטת, הורדה דיגיטלית | 1 | 1 | 1 | 6 | 1 | 19 | 10 | 16 | 21 |  ארצות הברית: 624,575 |  ארצות הברית: פלטינה  בריטניה: זהב |
| KOD |  יצא לאור: 20 באפריל 2018  חברת תקליטים: דרימוויל, Roc Nation, Interscope  פורמטים: CD, LP, הורדה דיגיטלית | 1 | 1 | 1 | 1 | 1 | 1 | 1 | 6 | 2 |  ארצות הברית: 241,000 |  ארצות הברית: פלטינה  בריטניה: כסף  MC: זהב |
אלבומי הופעה

| שם האלבום | פרטי האלבום | מיקומי שיא> US |
| --- | --- | --- |
| Forest Hills Drive: Live From Fayetteville, NC |  יצא לאור: 28 בינואר 2016  חברת תקליטים: דרימוויל, Roc Nation, קולומביה  פורמטים: תקליטור, אריך-נגן, הורדה דיגיטלית | 71 |
אלבומי אוסף

| שם האלבום | פרטי האלבום | מיקומי שיא> US | מיקומי שיא> R&BHH | מיקומי שיא> Rap |
| --- | --- | --- | --- | --- |
| Revenge of the Dreamers (ביחד עם דרימוויל רקורדס) |  יצא לאור: 28 בינואר 2014  חברת תקליטים: דרימוויל  פורמט: הורדה דיגיטלית | - | - | - |
| Revenge of the Dreamers II (ביחד עם דרימוויל רקורדס) |  יצא לאור: 8 בדצמבר 2015  חברת תקליטים: דרימוויל, אינטרסקופ  פורמט: CD, הורדה דיגיטלית | 29 | 4 | 3 |
| Revenge of the Dreamers III (ביחד עם דרימוויל רקורדס) |  יצא לאור: 5 ביולי 2019  חברת תקליטים: דרימוויל, אינטרסקופ  פורמט: CD, הורדה דיגיטלית | 1  | 1 | 1 |
מיני-אלבומים

| שם האלבום | פרטי האלבום |
| --- | --- |
Truly Yours:  יצא לאור: 12 בפברואר 2013  חברת תקליטים: דרימוויל  פורמט: הורדה דיגיטלית
Truly Yours 2:  יצא לאור: 30 באפריל 2013  חברת תקליטים: דרימוויל  פורמט: הורדה דיגיטלית
מיקסטייפים

| שם המיקסטייפ | פרטי המיקסטייפ |
| --- | --- |
The Come Up:  יצא לאור: 4 במאי 2007  חברת תקליטים: By Any Means  פורמט: הורדה דיגיטלית
The Warm Up:  יצא לאור: 15 ביוני 2009  תווית: רוק ניישן  פורמט: הורדה דיגיטלית
Friday Night Lights:  יצא לאור: 12 בנובמבר 2010  חברת תקליטים: רוק ניישן  פורמט: הורדה דיגיטלית